Document ID: /roh_data/filtered/fineweb-2-filterrobots_roh.jsonl.gz/54621

Sco proponì da la suprastanza da Schluein, ha la radunanza communala da venderdi saira acceptà la fatschenta. Quai cun 44 gea e nagins na, ed in'abstenziun dal possessur da l'ustaria. La vischnanca paja 520'000 francs per l'ustaria.
Finamira giagliarda
L'intent da la vischnanca è da segirar ils locals da l'ustaria, avant che terz cumpran l'object e nizzegian quel per in auter intent. Sco proxim elegia la suprastanza communala ina cumissiun, quella duai elavurar concepts per realisar ina nova ustaria. La finamira è da puspè pudair avrir l’ustaria da Nadal u da Silvester da quest onn.
RR novitads 22:00